cyanic-selkie/wikianc huggingface dataset:
पवमान मन्त्र
येन पूतः स्तनयित्नुरपामुत्सः प्रजापतिः ।
तेना सहस्रधारेण पवमानः पुनातु माम् ॥ १९ ॥
येन पूतमृतं सत्यं तपो दीक्षां पूतयते ।
तेना सहस्रधारेण पवमानः पुनातु माम् ॥ २० ॥
तेना सहस्रधारेण पवमानः पुनातु माम् ॥ २१ ॥
पवमान सूक्त लाभ ।
भूल चूक लेनी देनी
भूल चूक लेनी देनी, (अंग्रेजी: errors and omissions excepted या E&OE) एक वाक्यांश है, जिसका उपयोग किसी अनुबंधात्मक दस्तावेज़ जैसे कि एक मूल्य-सूची, दर-सूची (कोटेशन) और विशेषताओं से संबंधित कोई गलत या अधूरी जानकारी, प्रदान करने की स्थिति में, विधिक दायित्वों को कम करने के एक प्रयास के रूप में किया जाता है। उन स्थितियों में जहां कोई जानकारी अपेक्षाकृत तेजी से परिवर्तित होती है में, इसे अक्सर एक डिस्क्लेमर के रूप में लागू किया जाता है। कानूनी दृष्टि से, यह एक ऐसा बयान है जिसके अनुसार, कोई विशेष सूचना पूरी तरह से विश्वसनीय नहीं है और समय के साथ बदल सकती है।
भूल चूक लेनी देनी का सबसे अधिक प्रयोग यूनाइटेड किंगडम, ऑस्ट्रेलिया और आयरलैण्ड गणराज्य में होता है, साथ ही इसे भारत, दक्षिण अफ्रीका और कनाडा में भी प्रयोग किया जाता है। विश्व के अन्य देशों (अंग्रेजी भाषी) में इसका प्रयोग इतना आम नहीं है।
कोटला निहंग
कोटला निहंग (Kotla Nihang) या कोटला निहंग खान (Kotla Nihang Khan) भारत के पंजाब राज्य के रूपनगर ज़िले में स्थित एक नगर है। यहाँ सिन्धु घाटी सभ्यता की एक हड़प्पा से पूर्व की संस्कृति के अवशेष पाए गए हैं, जो बड़ा संस्कृति से सम्बन्धित हैं।
नामोत्पत्ति
इस नगर का नाम निहंग खान से आया है, जो यहाँ के स्थानीय ज़मीनदार थे और गुरु गोबिंद सिंह के साथी थे।
करमना नदी
करमना नदी (Karamana River) भारत के केरल राज्य के तिरुवनन्तपुरम ज़िले में बहने वाली एक नदी है। तिरुवनन्तपुरम नगर इसके किनारे बसा हुआ है। यह नदी पश्चिमी घाट के दक्षिणी अन्त में अगस्त्यर्कूडम से आरम्भ होती है। फिर यह 66 किमी पश्चिम दिशा में बहती हुई कोवलम के निकट पानतूरा में अरब सागर में विलय हो जाती है। नदी का नाम तिरुवनन्तपुरम के करमना नामक उपनगर पर पड़ा है जिसमें से यह गुज़रती है। करमना नदी पर पेप्पारा बाँध बना हुआ है, जिसके जलाश्य से तिरुवनन्तपुरम और उसके पड़ोसी क्षेत्रों को पेयजल प्रदान करा जाता है।
अहिल्या पथ
इंदौर बीआरटीएस या अहिल्या पथ रेजिडेंट इंजीनियर श्रीलाल प्रसाद निराला द्वारा निर्मित किया गया है। अटल इंदौर शहर यातायात सेवा लिमिटेड, जिसे आई-बस (इंटेलिजेंट बस) भी कहा जाता है, के द्वारा मध्य प्रदेश के इंदौर शहर के लिए बस रैपिड ट्रांजिट सिस्टम १० मई २०१३ से चालू हो गया। इंदौर बीआरटीएस परियोजना २००७ में जवाहरलाल नेहरू राष्ट्रीय शहरी नवीकरण योजना के तहत शुरू हुई थी। इसमें भारत और मध्य प्रदेश सरकार और विश्व बैंक की भागीदारी शामिल है।
यूके में स्थित सर्को ने अटल इंदौर शहर यातायात सेवा लिमिटेड से बीआरटी का संचालन और रखरखाव अनुबंध जीता जो इंदौर विकास प्राधिकरण और इंदौर नगर निगम के बीच एक संयुक्त उद्यम है जिसे सार्वजनिक परिवहन प्रणाली को संचालित और प्रबंधित करने के लिए स्थापित किया गया था। यह तय किया गया कि कंपनी ५० लो-फ्लोर और वातानुकूलित बसों के बेड़े का संचालन और रखरखाव करेगी, और यह परिचालन नियंत्रण केंद्र और गलियारे के लिए एक डिपो का प्रबंधन भी करेगा।
एसयूटीपी के तहत वैश्विक पर्यावरण सुविधा बीआरटीएस पर जीपीएस-सक्षम इंटेलिजेंट ट्रांसपोर्ट सिस्टम (आईटीएस) की स्थापना के लिए फंड देगी।
यह कॉरिडोर यात्रियों के लिए फ्री ऐज़ एयर द्वारा प्रदान की जाने वाली मुफ्त हाई-स्पीड वाई-फाई इंटरनेट सेवा से पूरी तरह सुसज्जित है।
आईटीएस वास्तुकला, अन्य उच्च तकनीक सुविधाओं के अलावा, आपातकालीन पूर्व-उत्सर्जन और सीसीटीवी कैमरों के साथ नेटवर्क निगरानी के लिए डेटा-केंद्रित एल्गोरिदम पर आधारित उन्नत सिग्नल सिस्टम का दावा करेगी। एसयूटीपी दो ट्रैफिक सिग्नल प्राथमिकताकरण और स्वचालित किराया संग्रह योजनाओं के माध्यम से बीआरटीएस के लिए समर्थन की भी परिकल्पना करता है। इनमें अनुकूली सिग्नल नियंत्रण के साथ ट्रैफिक सिग्नल समन्वय और ४६ ट्रैफिक सिग्नलों का प्रबंधन करने वाला एक केंद्रीकृत ट्रैफिक नियंत्रण केंद्र और बीआरटीएस बसों के लिए प्राथमिकता शामिल है।
कंपनी, १० साल के अनुबंध के तहत, आवश्यक कर्मियों को उपलब्ध कराने के अलावा, एएफसीएस की आपूर्ति, स्थापना, रखरखाव और संचालन के लिए जिम्मेदार होगी। बीआरटीएस-अहमदाबाद के एएफसीएस के लिए एक समान अनुबंध-आधारित प्रणाली की योजना बनाई गई है।
जबकि पूरा हो चुका बीआरटीएस १०६ को कवर करेगा किमी, इंदौर में सभी प्रमुख गलियारों को जोड़ता है, परियोजना के चरण- I में तीन गलियारे प्रस्तावित हैं: एबी रोड पायलट गलियारा, विजयनगर चौराहा-उज्जैन रोड जंक्शन और उज्जैन रोड जंक्शन-हवाई अड्डा। वर्तमान रु. १३० करोड़ का एबी रोड पायलट कॉरिडोर ११.७ के साथ चलता है किमी और प्रतिदिन लगभग ७०,००० यात्रियों को सेवा प्रदान करेगा। योजना के अनुसार बीआरटीएस को आगामी इंदौर मेट्रो से भी जोड़ा जा सकता है
कॉरीडोर
निम्नलिखित गलियारों को जवाहरलाल नेहरू राष्ट्रीय शहरी नवीकरण योजना के तहत क्रियान्वित करने का प्रस्ताव किया गया था।
परियोजना की स्थिति
२३ जून २००९:
१५ जुलाई २०१२:
२ फरवरी २०१३:
१० मई २०१३:
समस्तीपुर गाँव, सहकुंड (भागलपुर)
समस्तीपुर सहकुंड, भागलपुर, बिहार स्थित एक गाँव है।
गुनीपुर जीवानन्द, हल्द्वानी तहसील
गुनीपुर जीवानन्द, हल्द्वानी तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
बूगैन्डा
बूगैन्डा (Buganda), यूगान्डा के अन्तर्गत एक राजतन्त्र है।.
अज़-ज़ुमर
सूरा अज़-ज़ुमर (इंग्लिश: Az-Zumar) इस्लाम के पवित्र ग्रन्थ कुरआन का 39 वां सूरा या अध्याय है। इसमें 75 आयतें हैं।
नाम
सूरा अज़्-ज़ुमर या सूरा अज़-ज़ुमर नाम आयत 71 और 73 "वे लोग जिन्होंने इनकार किया था नरक की ओर गिरोह-के- गिरोह (जुमरा) हाँके जाएँगे” और “और जो लोग प्रभु की अवज्ञा से बचते थे उन्हें गिरोह के गिरोह (जुमरा) जन्नत की ओर ले जाया जाएगा" से उद्धृत है। मतलब यह है कि वहाँ सूरा जिसमें 'ज़ुमर' शब्द आया है।
अवतरणकाल
मक्कन सूरा अर्थात् पैग़म्बर मुहम्मद के मक्का के निवास के समय, हिजरत से पहले अवतरित हुई। इस सूरा की आयत 10 (और अल्लाह की धरती विशाल है) से इस बात की ओर स्पष्ट संकेत मिलता है कि यह सूरा हबशा की हिजरत से पूर्व अवतरित हुई थी।
विषय और वार्ता
मौलाना सैयद अबुल आला मौदूदी लिखते हैं कि यह पूरी सूरा एक उत्तम और अत्यन्त प्रभावकारी अभिभाषण है जो हबशा की हिजरत से पहले मक्का मुअज़्ज़मा के अत्याचार व हिंसा से परिपूर्ण वातावरण में दिया गया था। इसका सम्बोधन अधिकतर कुरैश के काफ़िरों से है, यद्यपि कहीं-कहीं ईमानवालों को भी सम्बोधित किया गया है। इसमें हज़रत मुहम्मद (आप और आपके साथियों पर ईश-कृपा और दया हो) के आह्वान का वास्तविक उद्देश्य बताया गया है और वह यह है कि मानव अल्लाह की विशुद्ध बन्दगी अपनाए और किसी दूसरे के आज्ञापालन और उपासना से अपनी ईशभक्ति को दुषित न करे। इस आधारभूत सिद्धान्त को बार-बार विभिन्न ढंग से प्रस्तुत करते हुए अत्यन्त ज़ोरदार तरीके से एकेश्वरवाद की सत्यता और उसे मानने के अच्छे परिणामों, और बहुदेववाद की त्रुटि और उसपर जमे रहने के दुष्परिणामों को स्पष्ट किया गया है और लोगों को आमंत्रित किया गया है कि वे अपनी ग़लत नीति को त्यागकर अपने पलट आएँ, इस सिलसिले में ईमानवालों को आदेश दिया गया है कि यदि अल्लाह की बन्दगी के लिए एक स्थान तंग हो गया है तो उसकी धरती विशाल है, अपने धर्म की रक्षा के लिए किसी और तरफ़ निकल खड़े हो, अल्लाह तुम्हारे धैर्य का प्रतिदान प्रदान करेगा । दूसरी तरफ़ नबी (सल्ल.) से कहा गया है कि इन काफ़िरों को इस ओर से बिल्कुल निराश कर दो कि उनका अत्याचार कभी तुम्हें इस राह से फेर सकेगा।
सूरह अज़-ज़ुमर का अनुवाद
बिस्मिल्ला हिर्रह्मा निर्रहीम
अल्लाह के नाम से जो दयालु और कृपाशील है।
39|1|इस किताब का अवतरण अल्लाह अत्यन्त प्रभुत्वशाली, तत्वदर्शी की ओर से है
39|4|यदि अल्लाह अपनी कोई सन्तान बनाना चाहता तो वह उसमें से, जिन्हें पैदा कर रहा है, चुन लेता। महान और उच्च है वह! वह अल्लाह है अकेला, सब पर क़ाबू रखनेवाला
39|5|उसने आकाशों और धरती को सत्य के साथ पैदा किया। रात को दिन पर लपेटता है और दिन को रात पर लपेटता है। और उसने सूर्य और चन्द्रमा को वशीभुत कर रखा है। प्रत्येक एक नियत समय को पूरा करने के लिए चल रहा है। जान रखो, वही प्रभुत्वशाली, बड़ा क्षमाशील है
39|6|उसने तुम्हें अकेली जान पैदा किया; फिर उसी से उसका जोड़ा बनाया औऱ तुम्हारे लिए चौपायों में से आठ नर-मादा उतारे। वह तुम्हारी माँओं के पेटों में तीन अँधेरों के भीतर तुम्हें एक सृजनरूप के पश्चात अन्य एक सृजनरूप देता चला जाता है। वही अल्लाह तुम्हारा रब है। बादशाही उसी की है, उसके अतिरिक्त कोई पूज्य-प्रभु नहीं। फिर तुम कहाँ फिरे जाते हो?
39|7|यदि तुम इनकार करोगे तो अल्लाह तुमसे निस्पृह है। यद्यपि वह अपने बन्दों के लिए इनकार को पसन्द नहीं करता, किन्तु यदि तुम कृतज्ञता दिखाओगे, तो उसे वह तुम्हारे लिए पसन्द करता है। कोई बोझ न उठाएगा। फिर तुम्हारी वापसी अपने रब ही की ओर है। और वह तुम्हे बता देगा, जो कुछ तुम करते रहे होगे। निश्चय ही वह सीनों तक की बातें जानता है
39|8|जब मनुष्य को कोई तकलीफ़ पहुँचती है तो वह अपने रब को उसी की ओर रुजू होकर पुकारने लगता है, फिर जब वह उसपर अपनी अनुकम्पा करता है, तो वह उस चीज़ को भूल जाता है जिसके लिए पहले पुकार रहा था और (दूसरो को) अल्लाह के समकक्ष ठहराने लगता है, ताकि इसके परिणामस्वरूप वह उसकी राह से भटका दे। कह दो, "अपने इनकार का थोड़ा मज़ा ले लो। निस्संदेह तुम आगवालों में से हो।"
39|10|कह दो कि "ऐ मेरे बन्दो, जो ईमान लाए हो! अपने रब का डर रखो। जिन लोगों ने अच्छा कर दिखाया उनके लिए इस संसार में अच्छाई है, और अल्लाह की धरती विस्तृत है। जमे रहनेवालों को तो उनका बदला बेहिसाब मिलकर रहेगा।"
39|11|कह दो, "मुझे तो आदेश दिया गया है कि मैं अल्लाह की बन्दगी करूँ, धर्म (भक्तिभाव एवं निष्ठान) को उसी के लिए विशुद्ध करते हुए
39|12|और मुझे आदेश दिया गया है कि सबसे बढ़कर मैं स्वयं आज्ञाकारी बनूँ।"
39|13|कहो, "यदि मैं अपने रब की अवज्ञा करूँ तो मुझे एक बड़े दिन की यातना का भय है।"
39|14|कहो, "मैं तो अल्लाह ही की बन्दगी करता हूँ, अपने धर्म को उसी के लिए विशुद्ध करते हुए
39|15|अब तुम उससे हटकर जिसकी चाहो बन्दगी करो।" कह दो, "वास्तव में घाटे में पड़नेवाले तो वही है, जिन्होंने अपने आपको और अपने लोगों को क़ियामत के दिन घाटे में डाल दिया। जान रखो, यही खुला घाटा है
39|16|उनके लिए उनके ऊपर से भी आग की छतरियाँ होंगी और उनके नीचे से भी छतरियाँ होंगी। यही वह चीज़ है, जिससे अल्लाह अपने बन्दों को डराता है, "ऐ मेरे बन्दो! अतः तुम मेरा डर रखो।"
39|17|रहे वे लोग जो इससे बचे कि वे ताग़ूत (बढ़े हुए फ़सादी) की बन्दगी करते हैं और अल्लाह की ओर रुजू हुए, उनके लिए शुभ सूचना है।
39|18|अतः मेरे उन बन्दों को शुभ सूचना दे दो जो बात को ध्यान से सुनते है; फिर उस अच्छी से अच्छी बात का अनुपालन करते है। वही हैं, जिन्हें अल्लाह ने मार्ग दिखाया है और वही बुद्धि और समझवाले है
39|19|तो क्या वह व्यक्ति जिसपर यातना की बात सत्यापित हो चुकी है (यातना से बच सकता है)? तो क्या तुम छुड़ा लोगे उसको जो आग में है
39|20|अलबत्ता जो लोग अपने रब से डरकर रहे उनके लिए ऊपरी मंज़िल पर कक्ष होंगे, जिनके ऊपर भी निर्मित कक्ष होंगे। उनके नीचे नहरें बह रही होगी। यह अल्लाह का वादा है। अल्लाह अपने वादे का उल्लंघन नहीं करता
39|21|क्या तुमने नहीं देखा कि अल्लाह ने आकाश से पानी उतारा, फिर धरती में उसके स्रोत प्रवाहित कर दिए; फिर उसने द्वारा खेती निकालता है, जिसके विभिन्न रंग होते है; फिर वह सूखने लगती है; फिर तुम देखते हो कि वह पीली पड़ गई; फिर वह उसे चूर्ण-विचूर्ण कर देता है? निस्संदेह इसमें बुद्धि और समझवालों के लिए बड़ी याददिहानी है
39|22|अब क्या वह व्यक्ति जिसका सीना (हृदय) अल्लाह ने इस्लाम के लिए खोल दिया, अतः वह अपने रब की ओर से प्रकाश पर है, (उस व्यक्ति के समान होगा जो कठोर हृदय और अल्लाह की याद से ग़ाफ़िल है)? अतः तबाही है उन लोगों के लिए जिनके दि कठोर हो चुके है, अल्लाह की याद से ख़ाली होकर! वही खुली गुमराही में पड़े हुए हैं
39|23|अल्लाह ने सर्वोत्तम वाणी अवतरित की, एक ऐसी किताब जिसके सभी भाग परस्पर मिलते-जुलते है, जो रुख़ फेर देनेवाली (क्रांतिकारी) है। उससे उन लोगों के रोंगटे खड़े हो जाते है जो अपने रब से डरते है। फिर उनकी खालें (शरीर) और उनके दिल नर्म होकर अल्लाह की याद की ओर झुक जाते है। वह अल्लाह का मार्गदर्शन है, उसके द्वारा वह सीधे मार्ग पर ले आता है, जिसे चाहता है। और जिसको अल्लाह पथभ्रष्ट रहने दे, फिर उसके लिए कोई मार्गदर्शक नहीं
39|24|अब क्या जो क़ियामत के दिन अपने चहरें को बुरी यातना (से बचने) की ढाल बनाएगा वह (यातना से सुरक्षित लोगों जैसा होगा)? और ज़ालिमों से कहा जाएगा, "चखों मज़ा उस कमाई का, जो तुम करते रहे थे!"
39|25|जो लोग उनसे पहले थे उन्होंने भी झूठलाया। अन्ततः उनपर वहाँ से यातना आ पहुँची, जिसका उन्हें कोई पता न था
39|26|फिर अल्लाह ने उन्हें सांसारिक जीवन में भी रुसवाई का मज़ा चखाया और आख़िरत की यातना तो इससे भी बड़ी है। काश! वे जानते
39|27|हमने इस क़ुरआन में लोगों के लिए हर प्रकार की मिसालें पेश कर दी हैं, ताकि वे शिक्षा ग्रहण करें
39|28|एक अरबी क़ुरआन के रूप में, जिसमें कोई टेढ़ नहीं, ताकि वे धर्मपरायणता अपनाएँ
39|29|अल्लाह एक मिसाल पेश करता है कि एक व्यक्ति है, जिसके मालिक होने में कई क्यक्ति साक्षी है, आपस में खींचातानी करनेवाले, और एक क्यक्ति वह है जो पूरा का पूरा एक ही व्यक्ति का है। क्या दोनों का हाल एक जैसा होगा? सारी प्रशंसा अल्लाह ही के लिए है, किन्तु उनमें से अधिकांश लोग नहीं जानते
39|30|तुम्हें भी मरना है और उन्हें भी मरना है
39|31|फिर निश्चय ही तुम सब क़ियामत के दिन अपने रब के समक्ष झगड़ोगे
39|32|फिर उस व्यक्ति से बढ़कर अत्याचारी कौन होगा, जिसने झूठ घड़कर अल्लाह पर थोपा और सत्य को झूठला दिया जब वह उसके पास आया। क्या जहन्नम में इनकार करनेवालों का ठिकाना नहीं हैं?
39|33|और जो व्यक्ति सच्चाई लेकर आया और उसने उसकी पुष्टि की, ऐसे ही लोग डर रखते है
39|34|उनके लिए उनके रब के पास वह सब कुछ है, जो वे चाहेंगे। यह है उत्तमकारों का बदला
39|35|ताकि जो निकृष्टतम कर्म उन्होंने किए अल्लाह उन (के बुरे प्रभाव) को उनसे दूर कर दे। औऱ जो उत्तम कर्म वे करते रहे उसका उन्हें बदला प्रदान करे
39|36|क्या अल्लाह अपने बन्दे के लिए काफ़ी नहीं है, यद्यपि वे तुम्हें उनसे डराते है, जो उसके सिवा (उन्होंने अपने सहायक बना रखे) है? अल्लाह जिसे गुमराही में डाल दे उसे मार्ग दिखानेवाला कोई नहीं
39|37|और जिसे अल्लाह मार्ग दिखाए उसे गुमराह करनेवाला भी कोई नहीं। क्या अल्लाह प्रभुत्वशाली, बदला लेनेवाला नहीं है?
39|38|यदि तुम उनसे पूछो कि "आकाशों और धरती को किसने पैदा किया?" को वे अवश्य कहेंगे, "अल्लाह ने।" कहो, "तुम्हारा क्या विचार है? यदि अल्लाह मुझे कोई तकलीफ़ पहुँचानी चाहे तो क्या अल्लाह से हटकर जिनको तुम पुकारते हो वे उसकी पहुँचाई हुई तकलीफ़ को दूर कर सकते है? या वह मुझपर कोई दयालुता दर्शानी चाहे तो क्या वे उसकी दयालुता को रोक सकते है?" कह दो, "मेरे लिए अल्लाह काफ़ी है। भरोसा करनेवाले उसी पर भरोसा करते है।"
39|39|कह दो, "ऐ मेरी क़ौम के लोगो! तुम अपनी जगह काम करो। मैं (अपनी जगह) काम करता हूँ। तो शीघ्र ही तुम जान लोगे
39|40|कि किस पर वह यातना आती है जो उसे रुसवा कर देगी और किसपर अटल यातना उतरती है।"
39|41|निश्चय ही हमने लोगों के लिए हक़ के साथ तुमपर किताब अवतरित की है। अतः जिसने सीधा मार्ग ग्रहण किया तो अपने ही लिए, और जो भटका, तो वह भटककर अपने ही को हानि पहुँचाता है। तुम उनके ज़िम्मेदार नहीं हो
39|42|अल्लाह ही प्राणों को उनकी मृत्यु के समय ग्रस्त कर लेता है और जिसकी मृत्यु नहीं आई उसे उसकी निद्रा की अवस्था में (ग्रस्त कर लेता है) । फिर जिसकी मृत्यु का फ़ैसला कर दिया है उसे रोक रखता है। और दूसरों को एक नियत समय तक के लिए छोड़ देता है। निश्चय ही इसमें कितनी ही निशानियाँ है सोच-विचार करनेवालों के लिए
39|44|कहो, "सिफ़ारिश तो सारी की सारी अल्लाह के अधिकार में है। आकाशों और धरती की बादशाही उसी की है। फिर उसी की ओर तुम लौटाए जाओगे।"
39|45|अकेले अल्लाह का ज़िक्र किया जाता है तो जो लोग आख़िरत पर ईमान नहीं रखते उनके दिल भिंचने लगते है, किन्तु जब उसके सिवा दूसरों का ज़िक्र होता है तो क्या देखते है कि वे खुशी से खिले जा रहे है
39|46|कहो, "ऐ अल्लाह, आकाशो और धरती को पैदा करनेवाले; परोक्ष और प्रत्यक्ष के जाननेवाले! तू ही अपने बन्दों के बीच उस चीज़ का फ़ैसला करेगा, जिसमें वे विभेद कर रहे है।"
39|47|जिन लोगों ने ज़ुल्म किया यदि उनके पास वह सब कुछ हो जो धरती में है और उसके साथ उतना ही और भी, तो वे क़ियामत के दिन बुरी यातना से बचने के लिए वह सब फ़िदया (प्राण-मुक्ति के बदले) में दे डाले। बात यह है कि अल्लाह की ओर से उनके सामने वह कुछ आ जाएगा जिसका वे गुमान तक न करते थे
39|48|और जो कुछ उन्होंने कमाया उसकी बुराइयाँ उनपर प्रकट हो जाएँगी। और वही चीज़ उन्हें घेर लेगी जिसकी वे हँसी उड़ाया करते थे
39|49|अतः जब मनुष्य को कोई तकलीफ़ पहुँचती है तो वह हमें पुकारने लगता है, फिर जब हमारी ओर से उसपर कोई अनुकम्पा होती है तो कहता है, "यह तो मुझे ज्ञान के कारण प्राप्त हुआ।" नहीं, बल्कि यह तो एक परीक्षा है, किन्तु उनमें से अधिकतर जानते नहीं
39|50|यही बात वे लोग भी कह चुके है, जो उनसे पहले गुज़रे है। किन्तु जो कुछ कमाई वे करते है, वह उनके कुछ काम न आई
39|51|फिर जो कुछ उन्होंने कमाया, उसकी बुराइयाँ उनपर आ पड़ी और इनमें से भी जिन लोगों ने ज़ुल्म किया, उनपर भी जो कुछ उन्होंने कमाया उसकी बुराइयाँ जल्द ही आ पड़ेगी। और वे काबू से बाहर निकलनेवाले नहीं
39|52|क्या उन्हें मालूम नहीं कि अल्लाह जिसके लिए चाहता है रोज़ी कुशादा कर देता है और जिसके लिए चाहता है नपी-तुली कर देता है? निस्संदेह इसमें उन लोगों के लिए बड़ी निशानियाँ है जो ईमान लाएँ
39|53|कह दो, "ऐ मेरे बन्दो, जिन्होंने अपने आप पर ज्यादती की है, अल्लाह की दयालुता से निराश न हो। निस्संदेह अल्लाह सारे ही गुनाहों का क्षमा कर देता है। निश्चय ही वह बड़ा क्षमाशील, अत्यन्त दयावान है
39|54|रुजू हो अपने रब की ओर और उसके आज्ञाकारी बन जाओ, इससे पहले कि तुमपर यातना आ जाए। फिर तुम्हारी सहायता न की जाएगी
39|55|और अनुसर्ण करो उस सर्वोत्तम चीज़ का जो तुम्हारे रब की ओर से अवतरित हुई है, इससे पहले कि तुम पर अचानक यातना आ जाए और तुम्हें पता भी न हो।"
39|56|कहीं ऐसा न हो कि कोई व्यक्ति कहने लगे, "हाय, अफ़सोस उसपर! जो कोताही अल्लाह के हक़ में मैंने की। और मैं तो परिहास करनेवालों मं ही सम्मिलित रहा।"
39|57|या, कहने लगे कि "यदि अल्लाह मुझे मार्ग दिखाता तो अवश्य ही मैं डर रखनेवालों में से होता।"
39|58|या, जब वह यातना देखे तो कहने लगे, "काश! मुझे एक बार फिर लौटकर जाना हो, तो मैं उत्तमकारों में सम्मिलित हो जाऊँ।"
39|59|"क्यों नहीं, मेरी आयतें तेरे पास आ चुकी थीं, किन्तु तूने उनको झूठलाया और घमंड किया और इनकार करनेवालों में सम्मिलित रहा
39|60|और क़ियामत के दिन तुम उन लोगों को देखोगे जिन्होंने अल्लाह पर झूठ घड़कर थोपा है कि उनके चेहरे स्याह है। क्या अहंकारियों का ठिकाना जहन्नम में नहीं हैं?"
39|61|इसके विपरीत अल्लाह उन लोगों को जिन्होंने डर रखा उन्हें उनकी सफलता के साथ मुक्ति प्रदान करेगा। न तो उन्हें कोई अनिष्ट् छू सकेगा और न वे शोकाकुल होंगे
39|63|उसी के पास आकाशों और धरती की कुँजियाँ है। और जिन लोगों ने हमारी आयतों का इनकार किया, वही है जो घाटे में है
39|64|कहो, "क्या फिर भी तुम मुझसे कहते हो कि मैं अल्लाह के सिवा किसी और की बन्दगी करूँ, ऐ अज्ञानियों?"
39|65|तुम्हारी ओर और जो तुमसे पहले गुज़र चुके हैं उनकी ओर भी वह्यस की जा चुकी है कि "यदि तुमने शिर्क किया तो तुम्हारा किया-धरा अनिवार्यतः अकारथ जाएगा और तुम अवश्य ही घाटे में पड़नेवालों में से हो जाओगे।"
39|66|नहीं, बल्कि अल्लाह ही की बन्दगी करो और कृतज्ञता दिखानेवालों में से हो जाओ
39|68|और सूर (नरसिंघा) फूँका जाएगा, तो जो कोई आकाशों और जो कोई धरती में होगा वह अचेत हो जाएगा सिवाय उसके जिसको अल्लाह चाहे। फिर उसे दूबारा फूँका जाएगा, तो क्या देखेगे कि सहसा वे खड़े देख रहे है
39|69|और धरती रब के प्रकाश से जगमगा उठेगी, और किताब रखी जाएगी और नबियों और गवाहों को लाया जाएगा और लोगों के बीच हक़ के साथ फ़ैसला कर दिया जाएगा, और उनपर कोई ज़ुल्म न होगा
39|70|और प्रत्येक व्यक्ति को उसका किया भरपूर दिया जाएगा। और वह भली-भाँति जानता है, जो कुछ वे करते हैं
39|71|जिन लोगों ने इनकार किया, वे गिरोह के गिरोह जहन्नम की ओर ले जाए जाएँगे, यहाँ तक कि जब वे वहाँ पहुँचेगे तो उसके द्वार खोल दिए जाएँगे और उसके प्रहरी उनसे कहेंगे, "क्या तुम्हारे पास तुम्हीं में से रसूल नहीं आए थे जो तुम्हें तुम्हारे रब की आयतें सुनाते रहे हों और तुम्हें इस दिन की मुलाक़ात से सचेत करते रहे हों?" वे कहेंगे, "क्यों नहीं (वे तो आए थे) ।" किन्तु इनकार करनेवालों पर यातना की बात सत्यापित होकर रही
39|72|कहा जाएगा, "जहन्नम के द्वारों में प्रवेश करो। उसमें सदैव रहने के लिए।" तो बहुत ही बुरा ठिकाना है अहंकारियों का!
39|73|और जो लोग अपने रब का डर रखते थे, वे गिरोह के गिरोह जन्नत की ओर ले जाएँगे, यहाँ तक कि जब वे वहाँ पहुँचेंगे इस हाल में कि उसके द्वार खुले होंगे। और उसके प्रहरी उनसे कहेंगे, "सलाम हो तुमपर! बहुत अच्छे रहे! अतः इसमें प्रवेश करो सदैव रहने के लिए तो (उनकी ख़ुशियों का क्या हाल होगा!)
39|74|और वे कहेंगे, "प्रशंसा अल्लाह के लिए, जिसने हमारे साथ अपना वादा सच कर दिखाया, और हमें इस भूमि का वारिस बनाया कि हम जन्नत में जहाँ चाहें वहाँ रहें-बसे।" अतः क्या ही अच्छा प्रतिदान है कर्म करनेवालों का!-
39|75|और तुम फ़रिश्तों को देखोगे कि वे सिंहासन के गिर्द घेरा बाँधे हुए, अपने रब का गुणगान कर रहे है। और लोगों के बीच ठीक-ठीक फ़ैसला कर दिया जाएगा और कहा जाएगा, "सारी प्रशंसा अल्लाह, सारे संसार के रब, के लिए है।"
डूमरनारा धरमजयगढ मण्डल
डूमरनारा धरमजयगढ मण्डल में भारत के छत्तीसगढ़ राज्य के अन्तर्गत रायगढ़ जिले का एक गाँव है।
कोंदरी, बिलारी (मुरादाबाद)
भारत की जनगणना अनुसार यह गाँव, तहसील बिलारी, जिला मुरादाबाद, उत्तर प्रदेश में स्थित है।
उदयपुर
उदयपुर (Udaipur) भारत के राजस्थान राज्य के उदयपुर ज़िले में स्थित एक नगर है। यह राजस्थान का एक प्रमुख पर्यटन स्थल है, जो अपने इतिहास, संस्कृति और अपने आकर्षक स्थलों के लिये प्रसिद्ध है। इसे "पूर्व के वेनिस" के नाम से भी जाना जाता है।
विवरण
उदयपुर में रेबारी, डाँगी, ब्राह्मण, राजपूत,  भील , मीणा के साथ अन्य कई जातियाँ निवास करती हैं। उदयपुर का प्रारंभिक इतिहास सिसोदिया राजवंश से जुड़ा है। एक  मत के अनुसार सन् 1558 में महाराणा उदय सिंह - सिसोदिया राजपूत वंश - ने स्थापित किया था। अपनी झीलों के कारण यह शहर झीलों की नगरी के नाम से भी जाना जाता है। उदयपुर शहर सिसोदिया राजवंश द्वारा ‌शासित मेवाड़ की राजधानी रहा है। राजस्थान का यह सुन्दर शहर देश विदेश से आने वाले पर्यटकों के लिए एक सपना सा लगता है। यह शहर ऐतिहासिक और सांस्कृतिक दृष्टि से अनुपम है। किसी समय विलायती प्रशासक जेम्स टोड ने उदयपुर पूरे भारतीय उपमहाद्वीप पर "सबसे रुमानी" शहर कहा था
इतिहास
मेवाड़ की राजधानी उदयपुर की स्थापना 1559 में महाराणा उदयसिंह ने की। किन्तु तिथि को लेकर इतिहासकारों के अलग-अलम मत हैं। कुछ इतिहासकार हिन्दू कैलेंडर के अनुसार उदयपुर की स्थापना आखातीज के दिन मानते हैं तो कुछ का कहना है कि उदयपुर की स्थापना पंद्रह अप्रैल 1553 में ही हो गई थी। जिसके प्रमाण उदयपुर(राजस्थान) के मोतीमहल में मिलते हैं। जिसे उदयपुर का पहला महल माना जाता है जो अब खंडहर में तब्दील हो चुका है, जिसकी सुरक्षा मोतीमगरी ट्रस्ट कर रहा है। महाराणा उदय सिंह द्वितीय, जो महाराणा प्रताप के पिता थे, चित्तौडग़ढ़ दुर्ग से मेवाड़ का संचालन करते थे। उस समय चित्तौडग़ढ़ निरन्तर मुगलों के आक्रमण से घिरा हुआ था। इसी दौरान महाराणा उदयसिंह अपने पौत्र अमरसिंह के जन्म के उपलक्ष्य में मेवाड़ के शासक भगवान एकलिंगजी के दर्शन करने कैलाशपुरी आए थे। उन्होंने यहां आयड़ नदी के किनारे शिकार के लिए डेरे डलवाए थे। तब उनके दिमाग में चित्तौडग़ढ़ पर मुगल आतताइयों के आक्रमण को लेकर सुरक्षित जगह राजधानी बनाए जाने का मंथन चल रहा था।
इसी दौरान उन्होंने एक शाम अपने सामंतों के समक्ष उदयपुर नगर बसाने का विचार रखा। जिसका सभी सामंत तथा मंत्रियों ने समर्थन किया। उदयपुर की स्थापना के लिए वह जगह तलाशने पहुंचे तब उन्होंने यहां पहला महल बनवाया, जिसका नाम मोती महल दिया, जो वर्तमान मोती मगरी पर खंडहर के रूप में मौजूद है। जिसको लेकर कई इतिहासकारों का मानना है कि मोतीमहल उदयपुर का पहला महल है और एक तरह से इस के निर्माण के साथ ही उदयपुर नगर की स्थापना शुरू हुई। स्थापना का दिन पंद्रह अप्रेल 1553 था और उस दिन आखातीज थी।
बाकी इतिहासकार भी यह मानते हैं कि उदयपुर की स्थापना आखातीज के दिन हुई है, लेकिन यह तिथि पंद्रह अप्रैल 1553 है इसको लेकर कोई शिलालेख या प्रमाण मौजूद नहीं हैं।
इतिहासकारों की मानें तो एक बार महाराणा उदयसिंह मोतीमहल में निवास कर रहे थे, तभी वह शिकार की भावना से खरगोश का पीछा करते हुए उस जगह पहुंचे जहां राजमहल मौजूद हैं। तब उदयुपर में फतहसागर नहीं था और वह एक सहायक नदी के रूप में था। वहां एक योगी साधु धूणी रमाए बैठे थे। साधु जगतगिरी से उनकी मुलाकात हुई और महाराणा के दिल का हाल जानकार साधु ने धूणी की जगह पर राज्य बसाने का सुझाव दिया, जिसे महाराणा ने मान लिया।
यह बात सन 1559 की थी। जिस पहाड़ी की चोटी पर महल का निर्माण कराया गया, वह समूचे शहर से दिखाई देता है। जहां अलग-अलग काल में महाराणाओं ने राजमहल का निर्माण कराया। बाद में सरदार, राव, उमराव और ठिकानों के लोग भी राजमहल के पास बसाए गए। जिनकी हवेलियां भी राजमहल के इर्द-गिर्द मौजूद हैं। इतिहासकार जोगेंद्र राजपुरोहित बताते हैं कि पंद्रह अप्रेल को इस तरह उदयपुर शहर की स्थापना हुई।
पांच हज़ार साल पुरानी सभ्यता
उदयपुर की स्थापना से पांच हजार साल पहले आयड़ नदी के किनारे सभ्यता मौजूद थी। विभिन्न उत्खनन के स्तरों से पता चलता है कि प्रारंभिक बसावट से लेकर अठारहवीं सदी तक यहां कई बार बस्तियां बसी और उजड़ी। आहड़ के आस-पास तांबे की उपलब्धता के चलते यहां के निवासी इस धातु के उपकरण बनाते थे। इसी की वजह से यह तांबावती नगरी के नाम से जाना जाता था। इसी तरह पिछोली गांव भी महाराणा लाखा (सन 1382-1421 )के काल का है।
जब कुछ बंजारे यहां से गुजर रहे थे। छीतर नाम के बंजारे की बैलगाड़ी नमी वाली जगह धंस गई और वहां पानी का स्रोत जानकर खुदाई की और पिछोला झील का निर्माण हुआ था। तब यहां चारों तरफ पहाड़ी इलाके हुआ करते थे।
दर्शनीय स्थल (शहर में)
ऐतिहासिक दृष्टि से इस झील के बारे में कहा जाता है कि महाराणा लाखा के काल में इस झील का निर्माण एक बंजारे द्वारा करवाया गया इस झील के बीचों बीच एक नटनी का चबूतरा बना हुआ है महाराणा उदय सिंह द्वितीय ने इस शहर की खोज के बाद इस झील का विस्तार कराया था। झील में दो द्वीप हैं और दोनों पर महल बने हुए हैं। एक है जग निवास, जो अब लेक पैलेस होटल बन चुका है और दूसरा है जग मंदिर। दोनों ही महल राजस्थानी शिल्पकला के बेहतरीन उदाहरण हैं, बोट द्वारा जाकर इन्हें देखा जा सकता है।
पिछोला झील पर बना एक अन्य द्वीप पैलेस। यह महल महाराजा करण सिंह द्वारा बनवाया गया था, किंतु महाराजा जगत सिंह ने इसका विस्तार कराया। महल से बहुत शानदार दृश्य दिखाई देते हैं, गोल्डन महल की सुंदरता दुर्लभ और भव्य है।
प्रसिद्ध और शानदार सिटी पैलेस उदयपुर के जीवन का अभिन्न अंग है। यह राजस्थान का सबसे बड़ा महल है। इस महल का निर्माण शहर के संस्थापक महाराणा उदय सिंह-द्वितीय ने करवाया था। उनके बाद आने वाले राजाओं ने इसमें विस्तार कार्य किए। तो भी इसके निर्माण में आश्चर्यजनक समानताएं हैं। महल में जाने के लिए उत्तरी ओर से बड़ीपोल से और त्रिपोलिया द्वार से प्रवेश किया जा सकता है।
यह एक शिल्पग्राम है जहाँ गोवा, गुजरात, राजस्थान और महाराष्ट्र के पारंपरिक घरों को दिखाया गया है। यहाँ इन राज्यों के शास्त्रीय संगीत और नृत्य भी प्रदर्शित किए जाते हैं।
उदयपुर शहर के दक्षिण में अरावली पर्वतमाला के एक पहाड़ का निर्माण महाराजा सज्जन सिंह ने करवाया था। यहाँ गर्मियों में भी अच्‍छी ठंडी हवा चलती है। सज्‍जनगढ़ से उदयपुर शहर और इसकी झीलों का सुंदर नज़ारा दिखता है। पहाड़ की तलहटी में अभयारण्‍य है। सायंकाल में यह महल रोशनी से जगमगा उठता है, जो देखने में बहुत सुंदर दिखाई पड़ता है। महाराणा जय सिंह द्वारा निर्मित यह झील बाढ़ के कारण नष्ट हो गई थी, बाद में महाराणा फतेह सिंह ने इसका पुनर्निर्माण करवाया। झील के बीचों-बीच एक बगीचा नेहरु गार्डन, स्थित है। आप बोट अथवा ऑटो द्वारा झील तक पहुँच सकते हैं।
बाहुबली हिल्स उदयपुर से १४ किलोमीटर दूर बड़ी तालाब के समीप की पहाड़ी पर स्थित है ये जगह युवाओ में लोकप्रिय है और उनका पसंदीदा स्थान बन चुकी है। एकलिंगजी मंदिर
एकलिंगजी मंदिर राजस्थान के सबसे लोकप्रिय मंदिरों में से एक है और उदयपुर के उत्तर में 22 किमी की दूरी पर स्थित है। एकलिंगजी मंदिर हिंदू धर्म के भगवान शिव को समर्पित है और इसकी शानदार वास्तुकला हर साल यहां कई पर्यटकों को आकर्षित करती है। इसकी ऊंचाई लगभग 50 फीट है और इसके चार चेहरे भगवान शिव के चार रूपों को दर्शाते है। चाँदी के साँप की माला पहना हुआ शिवलिंग एक प्रमुख पर्यटक आकर्षण है। सहेलियों की बाड़ी / दासियों के सम्मान में बना बाग एक सजा-धजा बाग है। इसमें कमल के तालाब, फव्वारे, संगमरमर के हाथी और कियोस्क बने हुए हैं।
यातायात
उदयपुर के सार्वजनिक यातायात के साधन मुख्यतः बस, ऑटोरिक्शा और रेल सेवा हैं।
सबसे नजदीकी हवाई अड्डा उदयपुर हवाई अड्डा है। यह हवाई अड्डा उदयपुर से २० कि॰मी॰ दूर डबोक में है। जयपुर, जोधपुर, औरंगाबाद, दिल्ली तथा मुंबई से यहाँ नियमित उड़ानें उपलब्ध हैं।
यहाँ उदयपुर सिटी रेलवे स्टेशन नामक रेलवे स्टेशन है। यह स्टे‍शन देश के अन्य शहरों से जुड़ा हुआ है।
बेसल द्वितीय
बेसल द्वितीय (Basel II) बेसल समझौतों में द्वितीय समझौता है। बेसल समिति बैंकिंग नियमों एवं नियंत्रणों से सम्बन्धित सुझाव (recommendations) देती है। बेसल द्वितीय सर्वप्रथम जून २००४ को प्रकाशित हुआ था। इसका उद्देश्य एक ऐसा अन्तरराष्ट्रीय मानक निर्मित करना था जिसका बैंकों के नियंत्रणकर्ता (रेगुलेटर) वित्तीय संस्थाओं में आने वाले जोखिमों से सुरक्षा के विरुद्ध उपयोग कर सकें।
राजापुर २ गाँव, बीरपुर (बेगूसराय)
राजापुर २ बीरपुर, बेगूसराय, बिहार स्थित एक गाँव है।
पटवाल बाखल, भिकियासैण तहसील
पटवाल बाखल, भिकियासैण तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
पेप्पारा बाँध
पेप्पारा बाँध (Peppara Dam) भारत के केरल राज्य के तिरुवनन्तपुरम ज़िले में करमना नदी पर स्थित एक बाँध है। इसके जलाश्य से तिरुवनन्तपुरम नगर और उसके पड़ोसी क्षेत्रों को पेयजल प्रदान करा जाता है। यह बाँध पेप्पारा वन्य अभयारण्य के भीतर स्थित है।
स्थान नामिकी
स्थान नामिकी (Toponymy, Toponomastics) स्थानों के नामों के अध्ययन को कहते हैं। यह नामिकी और भूगोल दोनों की एक शाखा है। किसी स्थान का प्रचलित नाम कैसे पड़ा या किसी नए स्थान का नाम क्या रखा जाना चाहिए, दोनों इस शास्त्र में अध्ययन के विषय हैं।
सरोख गाँव, सहकुंड (भागलपुर)
सरोख सहकुंड, भागलपुर, बिहार स्थित एक गाँव है।
चेप नदी
चेप नदी राजस्थान में बहने वाली एक नदी है जो कालिंजरा की पहाड़ियों से निकलती है। प्रारम्भ में उत्तरी दिशा में बहती है और फिर दक्षिण की ओर प्रवाहित होती ही माही नदी में मिल जाती है।
बांसडांड लैंलूगा मण्डल
बांसडांड लैंलूगा मण्डल में भारत के छत्तीसगढ़ राज्य के अन्तर्गत रायगढ़ जिले का एक गाँव है।
मनोज तिवारी
मनोज तिवारी भारतीय राजनीतिज्ञ हैं। वे भारतीय जनता पार्टी के वरिष्ठ नेता हैं और दिल्ली से सांसद हैं।
कूरी, बिलारी (मुरादाबाद)
भारत की जनगणना अनुसार यह गाँव, तहसील बिलारी, जिला मुरादाबाद, उत्तर प्रदेश में स्थित है।
सम्बंधित जनगणना कोड: राज्य कोड :09 जिला कोड :135 तहसील कोड : 00720
जुबैर हुसैन
जुबैर हुसैन (जन्म 12 सितंबर 1995) एक बांग्लादेशी क्रिकेटर हैं। उन्होंने 25 अक्टूबर 2014 को जिम्बाब्वे के खिलाफ बांग्लादेश के लिए टेस्ट मैच की शुरुआत की। उन्होंने 28 नवंबर 2014 को चौथे वनडे मैच में उसी दौरे पर अपना एक दिवसीय अंतर्राष्ट्रीय (वनडे) पदार्पण किया। उन्होंने 13 नवंबर 2015 को जिम्बाब्वे के खिलाफ बांग्लादेश के लिए अपने ट्वेंटी 20 अंतर्राष्ट्रीय क्रिकेट में पदार्पण किया।
मंगला बनसोडे
मंगला बनसोडे एक भारतीय तमाशा लोक कलाकार हैं, इन्हे महाराष्ट्र की 'संगीताची रानी' के रूप में भी जाना जाता है, वह महाराष्ट्र की रहने वाली हैं और वह विठाबाई भाऊ मंग नारायणगावणकर की बेटी हैं,  उन्हे महाराष्ट्र सरकार द्वारा विठबाई नारायणगांवकर लाइफटाइम अचीवमेंट अवार्ड से सम्मानित किया गया है। उनका बेटा नीतिन उनके के साथ काम करता है, जो अपने परिवार की पांचवीं पीढ़ी को प्रतिनिधित्व करता है। यह कहा जाता है कि वह महाराष्ट्र में तमाशा मंडली की एकमात्र महिला मालिक हैं। उनके मंडली का नाम लोकनाट्य तमाशा मंडल हें। वह कराड के नजदीक कारवाड़ी गांव की रहने वाली है। उनकी मंडली में 150 व्यक्ति कार्यरत हैं।
उपाख्यानों
जनवरी 2016 में गोवा लोकोत्सव में उनके प्रदर्शन से ठीक पहले, उनकी मृत्यु के बारे में एक अफवाह फैली जिसे उन्हे स्वयं प्रेस मे जाकर झुठलाना पड़ा। 2013 के सीज़न में उनकी मंडली को नारायणगांव के तमाशा मेले में सबसे अधिक भुगतान मिला। ऐसा कहा जाता है कि मंगला बनसोडे की पोती जो की एक डॉक्टर हें, ने अपनी वैवाहिक स्थिति को बेहतर बनाने के लिए अपनी दादी के पेशे से अपने आप को अलग कर लिया था, हालाँकि वह चाहती हें की उनकी अपनी पोती सयाली - उनके बेटे नीतिन की बेटी जो को छठी पीढ़ी का हें इस पेशे मे आने की कामना करती है।
बुद्रुक
बुद्रुक (Budruk) भारत में भूतपूर्व मराठा साम्राज्य के कुछ स्थानों के नामों में पाया जाने वाला एक प्रत्यय है। इसका अर्थ "बड़ा" होता है और इसका वही स्थान है जो उत्तर भारत में कलाँ का होता है। अक्सर अगर किसी ग्राम या नगर के दो स्पष्ट भाग हों, तो उन्हे बुद्रुक और ख़ुर्द से भिन्न बताया जाता है।
कोका कोला कप 1998-99
1998-99 कोका-कोला कप शारजाह, संयुक्त अरब अमीरात में 7 से 16 अप्रैल 1999 को आयोजित त्रिकोणीय एकदिवसीय क्रिकेट प्रतियोगिता थी। इसमें इंग्लैंड, पाकिस्तान और भारत की राष्ट्रीय क्रिकेट टीमों को प्रदर्शित किया गया। इसका आधिकारिक प्रायोजक कोका कोला था। टूर्नामेंट पाकिस्तान ने जीता, जिसने फाइनल में भारत को हराया।
रानी हिराई आत्राम
भारत में शाहजहाँ ने मुमताज के लिये ताज महल बनाया सभी को पता है पर एक गोंड रानी हिराई आत्राम ने अपने पति की याद में भव्य समाधी बनायीं यह किसी को नहीं पता है।
दक्षिण गोंडवाना साम्राज्य का विशाल साम्राज्य कन्हान नदी, आभोर के संगम, पवनार - वर्धा के संगम तथा गोदवरी- इंद्रावती पामल गौतमी परलकोट अंधरी मूल नदियों के संगम झरपट- इराई नदी के संगम में बसा अनेक किल्लो का चांदागढ़ राज्य था । ये पुरातत्व के एक धरोहर है।
अपने पति राजा विर शाह के मरणोपरांत सन् 1704 से लगभग 15 साल महारानी हिराई ने गोंडवाना साम्राज्य की बागडोर संभाली। एक सशक्त महिला शासक के रूप में उनका कार्यकाल याद किया जाता है। महारानी हिराई ने अनेक लोकोपयोगी कार्य किये। उन्होंने आत्राम राजवंश के पूरखों के समाधी, राजा विर शाह की समाधी स्थल, कई किले, महल, तोपें, तालाब, घाट, नहर, बाजार हाट आदि बनवाए। शिक्षा, कला-संगीत को बढ़ावा दिया | महारानी हिरई ने स्वर्ण, चाँदी और तांबे के सिक्के चलवाए। प्रजा स्वर्ण मुद्रा में लगान देती थी।
रानी हिराई ने अनेक जनकल्याण कार्य कराये। ताडोबा के जंगल में वन्य प्राणियों के लिए ताडोबा का तालाब बनवाया । घोडादेहि का तालाब जंगलों में वन्य प्राणियों के लिया पानी और पक्षी विहार करने के लिया जल विहार बनवाई थी। वर्धा, वेनगंगा, इराईनदी, झरपट नदी में घाट तथा नावों से लोग नदी पर करते रहते थे। संपूर्ण राज्यों के किलो में "हाथी पर शेर" के पत्थर के राज्य चिन्ह बने थे। रानी हिरई अपने मुद्रा चांदागढ़ के पूर्व में खाडक्या बल्लाडशा के स्वर्ण, चाँदी और तांबे के सिक्के चलते थे। जो दूसरे राज्यों में भी उन सिक्कों का मूल्य थे पूतरि 2 टोला का एव 1 टोला का मुद्रा का प्रचलित था।
महारानी हिराई का राज्य काल मुग़ल सल्तनत, मराठा, बहमनी, सुल्तान और अपने ही निज परिवार से जीवन भर युद्ध संघर्ष करते बिता। उन्होंने अपने शासनकाल में 16 युद्ध लड़ा और सभी को जीता। फिर भी वह एक ऐसी लौह गोंड रानी जैसे धीरवीर अदम्य उत्साही योद्धा की तरह लड़ती रहीं। अपने 15 वर्ष की शासनकाल राज्य की सुरक्षा, समृद्धि एवं खुशहाली के साथ अनेक सुधर कार्य करते हुए समय बिताया।
अल्जीरिया के प्रधान मंत्री
यह अल्जीरिया के सरकार के प्रमुखों की सूची है, जो १९५८ में काहिरा, मिस्र में निर्वासन में अल्जीरियाई गणराज्य (जीपीआरए) की अनंतिम सरकार के गठन के बाद से १९६२ में स्वतंत्रता के माध्यम से, आज तक अल्जीरियाई युद्ध के दौरान है। कुल अठारह लोगों ने अल्जीरिया के प्रधान मंत्री के रूप में कार्य किया है (जीपीआरए के दो अध्यक्षों और दो कार्यवाहक प्रधानमंत्रियों की गिनती नहीं)। इसके अतिरिक्त, एक व्यक्ति, अहमद औयाहिया ने लगातार तीन अवसरों पर सेवा की है।
शालिग्राम शुक्ला
शालिग्राम शुक्ला अमेरिका के जॉर्जटाउन विश्वविद्यालय में भाषाविज्ञान के सह-आचार्य (असोसिएट प्रोफेसर) हैं। भारोपीय भाषाविज्ञान, तुलनात्मक अमेरिकी-भारतीय भाषाविज्ञान तथा नृशास्त्रीय भाषाविज्ञान उनकी रुचि के प्रमुख क्षेत्र हैं।
ढाणी और गाँव
ढाणी क्या है ?
उत्तर-पश्चिम भारत में, एक ढाणी सबसे छोटा समूह है इसमें ज्यादातर झोपड़ियां होती है। एक ढाणी में रहने वाले सभी परिवार के सदस्य होते हैं। अधिकांश भारतीय छोटे गाँवो में ही रहते हैं।
गाँव
यह एक कुछ घरो से लेकर सैकड़ो घरो का समूह होता है जिसमे कई घरों का समुदाय, कई जाति, परिवार आदि का संगठक होता है। गांव जो कि कई सारी ढाणी से मिलकर बना होता है।
भारतीय साधारण बीमा निगम
भारतीय साधारण बीमा निगम (General Insurance Corporation of India) भारत के घरेलू पुनर्बीमा बाजार की एकमात्र कम्पनी है। यह पुनर्बीमा व्यवसाय के क्षेत्र में तीन दशक से अधिक समय से सक्रिय है। इसका पंजीकृत कार्यालय और मुख्यालय मुंबई में है।
इतिहास
भारत में पूरे साधारण बीमा व्यवसाय को, साधारण बीमा व्यवसाय (राष्ट्रीयकरण) अधिनियम 1972(जिब्ना) के अधीन राष्ट्रीयकृत किया गया था। भारत सरकार ने राष्ट्रीयकरण के द्वारा साधारण बीमा व्यवसाय के लिए 55 भारतीय बीमा कम्पनियों के शेयर और 52 बीमाकर्ताओं की अन्डरटेकिंग प्राप्त की।
जैसे ही सा. बी. नि. का गठन हुआ भारत सरकार ने साधारण बीमा कंपनियों के सभी शेयर सा. बी. नि. को स्थानांतरित कर दिए। सभी भारतीय बीमा कंपनियों को एकीकृत करके चार कंपनियाँ गठित की गई जो कि सा. बी. नि. की अनुषंगी कंपनियां थी।
(1) नेशनल इन्शोरेंस कंपनी लिमिटेड
(2) दि न्यू इंण्डिया एश्योरेंस कंपनी लिमिटेड
(3) दि ओरिएण्टल इन्शोरेंस कंपनी लिमिटेड एवं
(4) युनाइटेड इंडिया इन्शोरेंस कंपनी लिमिटेड।
भारतीय साधारण बीमा निगम (सा. बी. नि.) का गठन जिब्ना के खण्ड 9 (1) के तहत किया गया था। 22 नवम्बर 1972 को कंपनी अधिनियम 1958 के तहत शेयर के आधार पर प्राइवेट लिमिटेड कंपनी के रूप में उसकी स्थापना हुई। सा. बी. नि. साधारण बीमा व्यवसाय एवं प्रबंधन करने हेतु की गई थी।
19 अप्रैल 2000 को, जब बीमा विनियामक एवं विकास प्राधिकरण अधिनियम 1999 (आई. आर. डी. ए.) प्रभावी हुआ, इस अधिनियम के द्वारा जिब्ना (संशोधन) अधिनियम और बीमा अधिनियम 1938 लाया गया। जिब्ना के एक संशोधन ने सा. बी. नि. एवं उसकी अन्य सहायक कंपनियों को भारत में सामान्य बीमा करने का एकाधिकार समाप्त कर दिया।
भारतीय बीमा व्यवसाय (राष्ट्रीयकरण) (संशोधन) अधिनियम 2002 (2002 का 40) जो कि 21 मार्च 2003 को प्रभावी हुआ, के द्वारा सा. बी. नि. का कंपनियों पर से स्वामित्व समाप्त हो गया। उनका स्वामित्व अब भारत सरकार के पास है
स्वदेशी पुनर्बीमा व्यवसाय
स्वदेशी पुनर्बीमा बाजार में एकल बीमाकर्ता के रूप में सा. बी. नि. भारतीय बाजार में सीधे कार्यरत सामान्य बीमा कंपनियों को पुनर्बीमा प्रदान करती है। सा. बी. नि. प्रत्येक पालिसीं पर कुछ सीमाओं के तहत 20% साविधिक अर्पण प्राप्त करती है। यह कई स्वदेशी कंपनियों के ट्रीटी कार्यक्रम एवं फैकलटेटिव प्लेसमेंट में प्रमुख भूमिका अदा करती है। स्वदेशी व्यवसाय के लिए सा. बी. नि. की क्षमता का विवरण निम्न तालिका में दिया गया है।
अन्तरराष्ट्रीय पुनर्बीमा व्यवसाय
सा. बी. नि. एफ्रो एशियन क्षेत्र में एक प्रभावशाली पुनर्बीमाकर्ता भागीदार के रूप में अपना स्थान बनारहा है और सार्क देशों, दक्षिण पूर्व एशिया, मध्य पूर्व और अफ्रीका की कई बीमा कम्पनियों के पुनर्बीमा कार्यक्रमों में अग्रणी रूप से भाग ले रही है। अपने अर्न्तराष्ट्रीय ग्राहकों को सरल उपलब्धता, प्रभावी सेवा और टेलर मेड पुनर्बीमा संरक्षण प्रदान करने के लिए सा. बी. नि. ने लंदन और मास्को में संपर्क/प्रतिनिधि कार्यालय खोले हैं। सा. बी. नि. व्यवसाय के वरीयता क्रम केआधार पर अंतरष्ट्रियि बाजार द्वारा उत्पन्न जोखिमों पर ट्रीटी तथा फैकलटेटिव व्यवसाय हेतु निम्नलिखित क्षमता उपलब्ध करा रही है।
सा. बी. नि. को रेटिंग एजेन्सी ए. एम्. बेस्ट द्वारा ए- (उत्कृश्ट्/एक्सिलेन्ट) श्रेणि में रखा गया है।
बेरिलियम
बेरिलियम एक रासायनिक तत्व है। यह प्रकृति में शुद्ध रूप में कभी नहीं मिलता बल्कि केवल अन्य तत्वों के साथ यौगिकों में ही पाया जाता है। इसे फ़ीरोज़ा ( beryl ) नामक रत्न में पाया जाता है जिस कारण से आम-भाषा में कभी-कभी बेरिलियम को भी फ़ीरोज़ा कह दिया जाता है। अपने शुद्ध रूप में यह तत्व लौह-भूरे रंग का, हल्का और भंगुर (ब्रिटल, आसानी से टूट जाने वाला) पदार्थ होता है। रासायनिक दृष्टि से यह क्षारीय पार्थिव धातु समूह का सदस्य है। जब बेरिलियम को ताम्बे, लोहे, ऐल्युमिनियम या निकल से मिलाकर मिश्रित धातु (ऐलोय) बनाई जाती है तो वह अधिक सख़्त और हलकी हो जाती है। ताम्बे-बेरिलियम की मिश्रधातु से बने औज़ार जब लोहे या इस्पात पर प्रहार करते हैं तो चिंगारियाँ नहीं छोड़ते, जो कई औद्योगिक स्थितियों में काम आता है। अपने कम-घनत्व और हल्केपन के कारण इन मिश्रधातुओं को विमानों और उपग्रहों में भी इस्तेमाल किया जाता है। अपने कम घनत्व की वजह से यह एक्स-रे किरणों को भी नहीं रोकता, इसलिये एक्स-रे के साथ प्रयोग होने वाले ढांचे अक्सर बेरिलियम मिश्रधातु के बने होते हैं।
जेट नोदन
जेट नोदन या क्षिपप्रणोदन (Jet Propulsion), नोदन की वह विधि है जिसमें वस्तु पर आगे की तरफ धक्का लगाने के लिए उस वस्तु की गति की विपरीत दिशा में पदार्थ का जेट (जैसे वायु या जल का जेट) का उपयोग किया जाता है। इसकी क्रियाविधि न्यूटन के गति के तृतीय नियम पर आधारित है। यह एक प्रकार की प्रतिक्रिया प्रणोदन है अर्थात्‌ इसमें प्रतिक्रिया की शक्ति को काम में लाया जाता है। यह नोदन प्रायः जेट इंजनों में उपयोग में लाया जाता है। इसी प्रकार अंतरिक्ष यानों के लिऐ भी जेट नोदन सबसे अधिक उपयोग में लाया जाता है। बहुत से जन्तुओं में भी जेट नोदन से आगे बढ़ने की प्रक्रिया देखी जाती है, जैसे शीर्षपाद, संधिपाद प्राणी, समुद्री खरगोश, तथा मछलियाँ।
न्यूटन के तीन प्रसिद्ध नियमों में से एक यह है कि हर कार्य की प्रतिक्रिया होती है। जैसे मेज के ऊपर यदि कोई भार दिया गया है, तो यह भार मेज को नीचे की ओर दबाने का कार्य कर रहा है और क्योंकि मेज इस भार को उठा रही है, इसलिए मेज का दबाव ऊपर की ओर है जिसके कारण भार उठा हुआ है। इसी ऊपरी दबाव को प्रतिक्रिया कहा जाता है और जहाँ भी कोई कार्य हो रहा हो, प्रतिक्रिया का किसी न किसी रूप में होना आवश्यक है। जब कोई बंदूक चलाई जाती है तो पीछे की ओर धक्का लगता है। यदि इस बंदूक के पीछे कोई गेंद रख दी जाए तो इस धक्के के कारण गेंद उछलकर बहुत दूर जा सकती है। प्रत्येक मशीन में क्रिया की शक्ति को ही काम में लाया जाता है और प्रतिक्रिया को सहन करने का प्रबंध किया जाता है, जैसे बंदूक में गोली को चलाया जाता है और उसके कारण धक्के को सहन किया जाता है। परंतु क्षिपप्रणोदन में इसी प्रतिक्रिया से वह काम लिया जाता है जो अच्छी मशीनें भी नहीं कर सकतीं।
हर प्रकार की मोटर गाड़ियों, हवाई तथा पानी के जहाजों के चलाने में पिस्टन इंजनों का उपयोग होता चला आया है। दिन प्रति दिन इन इंजनों में नई नई खोज होती रही और इनसे अधिक से अधिक शक्ति प्राप्त होने लगी। इन मशीनों की और अधिक तीव्र चाल की माँगों ने इन इंजनों के आकल्पन को यहाँ पहुँच दिया कि अब इनकी और उन्नति संभव नहीं। साथ ही साथ इस उन्नति के कारण इनकी मशीनें इतनी उलझ गईं कि इनकी सुविधा से बनाना और उपयोग करना कठिन हो गया। इसलिए गैस टरबाइन का उपयोग हुआ, जिसके कारण हवाई तथा पानी के जहाजों की गति अत्यधिक बढ़ सकी। अब क्षिपप्रणोदन को दो प्रकार से लिया जा सकता है, एक तो गैस टरबाइन के साथ और दूसरा केवल क्षिप का ही उपयोग।
जहाँ अधिक चाल की आवश्यकता हुई वहाँ क्षिपप्रणोदन का उपयोग किया गया। वस्तुत: क्षिपप्रणोदन का व्यवहार वहीं पर सफल होगा जहाँ अधिक गति की आवश्यकता हो। युद्धकाल में समय की बचत के लिए क्षिप हवाई जहाज की उन्नति हुई और उड़नेवाले बमगोलों में इसका उपयोग हुआ। भूमि पर चलनेवाली मशीनों में घर्षण अधिक होता है। और वे तीव्र गति से नहीं चलाई जा सकतीं। अत: उनमें क्षिपप्रणोदन लाभकर सिद्ध नहीं हुआ। क्षिपप्रणोदन की वास्तविक उन्नति हवाई तथा पानी के जहाजों में हुई। इस प्रकार के हवाई जहाजों के हलके इंजनों और तीव्र चाल ने समय को इतना घटा दिया है कि संसार के एक कोने से दूसरे कोने में बहुत थोड़े समय में ही पहुँचा जा सकता है।
क्षिपप्रणोदन के लिये सभी प्रकार के इंजनों के निमित्त एक ही नियम हैं। सब इंजन बाहर की हवा को अपने भीतर खींचते हैं और इसके भीतर हवा तथा ईंधन मिल जाते है, जहाँ दोनों जलकर फैलते है। इस फैलाव के कारण मशीन को धक्का लगता है। जलने के समय ईंधन और हवा की निष्पति अधिक होती है और जब मशीन चल पड़ती है तो हवा का मिश्रण अधिक हो जाता है। हवा तथा इंर्धन के जलने से जो गैस तैयार होती है उसको अधिक गति दी जाती है। गैस को अधिक गति उसी समय मिल सकती है जब उसे ठीक प्रकार से फैलने का अवसर दिया जाए। परंतु इस फैलाव में गैस की दाब घट जायगी, क्योंकि गैस को उसी हवा में छोड़ना है जहाँ से हवा को ईंधन के साथ मिलाने के लिये भीतर खींचा गया था। इसलिए दाब के घटने से पूरी शक्ति प्राप्त न होगी। जब तक गैस के पीछे पूरी दाब नहीं होगी, प्रणोदन समर्थ न होगा। अत: गैस के पीछे पूरी दाब प्राप्त करने के लिए संपीडक मशीन की व्यवस्था की जाती है। इस संपीडक को चलाने के लिए गैस टरबाइन लगाया जाता है। हवा को संपीडक बाहर से खींचकर टरबाइन की ओर पूरे बल केसाथ फेंकता है। टरबाइन तथा संपीडक के बीच ईंधन को इसी हवा में मिला दिया जाता है और इस मिश्रण को जलने का अवसर दिया जाता है। इसके जलने से आयतन तथा ताप एक ही दाब पर बढ़ते हैं। यह शक्ति इतनी होती है कि इससे टरबाइन भी चलाया जा सके और क्षिप के लिए भी इसमें पूरी गतिज ऊर्जा (kinetic energy) रह जाए।
संपीडक हवा को खींचकर दहन कोठरियों को देता है, जहाँ ईंधन पहले से जलता हुआ मिलता है और यह गैस अधिक ताप पर टरबाइन को जाती है। टरबाइन इस गैस से चलता है और यह टरबाइन संपीडक को भी चलाता है। टरबाइन से निकलकर यह गैस क्षिप की भाँति फैलती हुई अधिक दाब पर बाहर निकलती है। चलने के समय यह टरबाइन दूसरे इंजनों से कम ईंधन लेता है, परंतु गति बढ़ जाने पर यह सब इंजनों से कम ईंधन लेता है। ऊँचाई पर पहुँचकर तो यह और भी कम ईंधन खर्च करता है।
इस टरबाइन से चलनेवाले हवाई जहाज की गति आवश्यकतानुसार नहीं होती। समय की बचत और लंबी यात्राओं के लिये आवश्यक है कि हवाई जहाज का वजन कम हो और गति अधिक। यदि हवाई जहाज में केवल क्षिपप्रणोदन ही हो, जिसमें टरबाइन का उपयोग न हो तो ऐसा हो सकता है। इसकी मशीन में बहुत से कल पुरजों की आवश्यकता नहीं होती।
इस मशीन के केवल तीन भाग है। पहला भाग आगे का है जिसमे हवा के लिए कपाट हैं और ईंधन की नली है जिसके द्वारा पंप से ईंधन भीतर फेंका जाता है। इन कपाटों के समय पर खुलने से हवा भीतर जाती है। यह कपाट उस समय बंद होते हैं जब ईंधन और हवा जलकर गैस बन जाती है। ईंधन के जलने पर धड़ाका होता है और गैस बाहर की ओर भागती है। दूसरा भाग दहन कोठरी का है और तीसरा भाग इंजन के पीछे की नाली का है, जिसकी लंबाई इंजन की शक्ति के अनुसार रखी जाती है। जब इसको चलाना होता है तो इसमें सबसे पहले ईंधन छिड़का जाता है और आग लगा दी जाती है। इस समय हवा के कपाट खुल जाते हैं और हवा भीतर आकर ईंधन के साथ मिल जाती है। मिलावट ठीक प्रकार से की जाती है। ईंधन और हवा का मिश्रण लगभग २ मिलीसेंकड में जल जाता है और इसका ताप २५० सें. और दाब १०० प्रतिशत बढ़ जाती है। अब यह गैस नाली की ओर जाती है तो नाली में जाने से पहले यह फैलती है। जब यह नाली में जाती है तो नाली का व्यास छोटा होने के कारण इसका ताप ९००० सें. और दाब घटकर ९५ प्रतिशत हो जाती है। कोठरी से बाहर निकलने तक का समय ८ मिलीसेकेंड हो सकता है। इस प्रकार ईंधन और हवा के मिश्रण से उत्पन्न धड़ाका एक दूसरे के पश्चात्‌ जल्दी जल्दी होती है। इसी धड़ाके के बल पर और गैस के तीव्र गति से बाहर निकलने के कारण प्रणोदन के लिए मशीन मिलती है। ईंधन को पहले बिजली से जलाया जाता है, किंतु मशीन के चलने पर दहन कोठरी इतनी तप जाती है कि ईंधन अपने आप ही जल जाता है। ईंधन की नाली की लंबाई इतनी रखी जाती है कि हवा के कपाट खुलने से पहले ही जली हुई गैस बाहर निकल जाए। इस प्रकार की मशीनों का उपयोग आपसे आप चलनेवाले बमगोलों में किया गया था और अब हवाई जहाजों में किया जाता है, परंतु इसक ो चलाने के लिए लंबे स्थान की आवश्यकता होती है और चलने के समय इसकी गति अधिक होनी चाहिए।
पहले यह विचार था कि पिस्टन इंजन के स्थान पर क्षिपप्रणोदन का व्यवहार करने पर बहुत ज्यादा कल पुरजों की आवश्यकता नहीं होगी, परंतु ऐसा नहीं हुआ। क्षिपप्रणोदन के उपयोग के साथ ही यह पता चला कि केवल ईंधन के पंपों को बड़ी सावधानी से बनाना है और ईंधन तथा हवा का नियंत्रण ठीक रखना नितांत आवश्यक हैं।
मान लें गैस निकलने का परिमाण म प्रति सेकेंड है और इसकी गति ग है। मशीन को चलानेवाली शक्ति म x ग हुई। यदि गैस के बाहर निकलने के स्थान का क्षेत्रफल क्ष है तो इस स्थान पर दो दाबें होंगी, एक तो बाहर निकलनेवाली गैस की दाब जो नि१ है और दूसरी इस स्थान पर हवा की दाब, जो, मान लें, नि२ है। ये दोनों दाबें एक दूसरे के विरुद्ध होंगी। इसलिए इस स्थान पर दाब होगी क्ष (नि१-नि२) जो म x ग के साथ काम करेगी। इसलिए प्रणोदन की पूरी शक्ति = म x ग + क्ष (नि१-नि२) होगी।
यदि गैस बाहर निकलनेवाली छेद को ऐसा बनाया जाए कि गैस फैलकर दाब नि२ तक आ जाए तो नि१= नि२, इसलिए शक्ति =म x ग। यही प्रणोदय का समीरकण कहा जाता है।
प्रणोदन का कार्यानुपात निम्नांकित समीकरण से दिखाया जा सकता है।
जहाँ ग (V) क्षिप की गति है और र (N) मशीन के चलने की गति। यह कार्यानुपात महत्तम होगा यदि ग=र, अर्थात्‌ मशीन की चाल यदि क्षिप की चाल के बराबर हो।
इन्हें भी देखें न्युटन का तिसरा नियम
जेट इंजन न्यूटन की गति का तृतीय नियम संवेग संरक्षन का नियम
अल-फ़ातिहा
सूरा अल-फ़ातिहा (سورة الفاتحة), "आरम्भ्," इस्लाम की पवित्र ग्रन्थ कुरआन का पहला सूरा, या अध्याय है। इसमें 7 आयतें हैं। इसमें ईश्वर यानी अल्लाह के निर्देश एवं दया यानी रहम हेतु प्रार्थना की गई है। इस अध्याय का खास महत्त्व है, दैनिक प्रार्थना के आरम्भ में बोला जाने वाला सूरा है।
टिप्पणी
इस सूरा की प्रथम आयत "बिस्मिल्ला - हिर् - रह़्मा - निर् - रह़ीम"
जिसका उच्चारण है "Bismillāhir ra h mānir ra h īm", (बिस्मिल्ला हिर्रहमा निर्रहीम), अरबी या अरबी जानने वाले लोगों के अलावा भी बहुत लोगों द्वारा सुना गया होगा। क्योंकि यह कुरान के प्रत्येक सूरा के पहले आता है। और दैनिक प्रार्थना एवं किसी शुभ कार्य को आरम्भ करने से पहले भी प्रायः बोला जाता है।
प्रकटीकरण
इसे दोनों मक्की एवं मदीनी सूरा गिना जाता है।
सारांश
यह सूरह मक्की है, इस में सात आयते है।
पन्ना नाइक
पन्ना नाइक (जन्म: 28 दिसंबर 1933) गुजराती भाषा की भारतीय कवयित्री और कहानीकार हैं, जो 1960 से संयुक्त राज्य अमेरिका के फिलाडेल्फिया में रहती हैं। स्थानीय विश्वविद्यालय में काम करते हुए उन्होंने अपने आसपास की दुनिया से तैयार की गई कविता लिखी। उनकी पुस्तक प्रवेश (1975) को आलोचनात्मक प्रशंसा मिली और उन्होंने तब से कई कविता संग्रह प्रकाशित किए हैं।